ai4bharat/Pralekha huggingface dataset:
आरोग्य आणि कुटुंब कल्याण मंत्रालय
फिचर फोन आणि लँडलाइन असलेल्या लोकांसाठी आरोग्य सेतू आयव्हीआरएस सेवेची अंमलबजावणी
नवी दिल्ली, 6 मे 2020
कोविड-19 विरुद्धच्या लढाईत केंद्र सरकारने अनेक प्रतिबंधात्मक उपाययोजना लागू केल्या असून राज्य/केंद्रशासित प्रदेश सरकारांच्या सहकार्याने त्यांची देशभर अंमलबजावणी केली जात आहे. प्रतिबंधात्मक उपाय म्हणून केंद्र सरकारने याआधीच आरोग्य सेतू नावाचे ॲप्लिकेशन सुरु केले आहे.
इलेक्ट्रॉनिक्स आणि माहिती तंत्रज्ञान मंत्र्लायाने आरोग्य सेतू मोबाईल ॲप विकसित केले आहे. कोरोना विषाणूचा संसर्गाच्या धोक्याचे मुल्यांकन करण्यासाठी हे ॲप लोकांना सक्षम करते. हे अत्याधुनिक ब्लूटूथ तंत्रज्ञान, अल्गोरिदम आणि कृत्रिम बुद्धिमत्ता वापरुन इतरांशी त्यांच्या परस्परसंवादाच्या आधारे याची गणना करेल. सर्व नागरिकांनी हे मोबाइल अॅप्लिकेशन डाऊनलोड करण्याचे आवाहन केले आहे. एखादी कोरोना बाधित व्यक्ती तिच्या/त्याच्या जवळून गेली तर हे ॲप त्या वापरकर्त्याला याची माहिती देईल, अशाप्रकारे या ॲपचे आरेखन केले आहे.
आरोग्य सेतू ॲप डाउनलोड केल्यानंतर वापरकर्त्याला काही प्रश्नांची उत्तरे द्यायची आहेत. काही उत्तरांमधून कोविड-19 ची लक्षणे निदर्शनाला आली तर, ही माहिती शासकीय सर्व्हरला पाठविली जाईल. या आकडेवारीनंतर सरकारला वेळेवर पावले उचलण्यास आणि आवश्यक असल्यास अलगाव प्रक्रिया सुरू करण्यास मदत होईल आणि एखादी व्यक्ती कोरोना बाधित व्यक्तीच्या नजीकच्या संपर्कात आली असल्यास सतर्कतेचा इशारा देखील दिला जातो. अॅप गूगल प्ले  आणि आयओएस अॅप स्टोअर  दोन्ही वर उपलब्ध आहे. हे 11 भाषांमध्ये उपलब्ध आहे -10 भारतीय भाषा आणि इंग्रजी.
फीचर फोन व लँडलाईन असणाऱ्या नागरिकांना आरोग्य सेतू संरक्षणा अंतर्गत समाविष्ट करून घेण्यासाठी “आरोगी सेतु इंटरएक्टिव व्हॉईस रिस्पॉन्स सिस्टम ” लागू करण्यात आली आहे. ही सेवा देशभरात उपलब्ध आहे. ही टोल फ्री सेवा असून नागरिकांना 1921 या क्रमांकावर मिस्ड कॉल देण्यास सांगितले जाते आणि त्यांच्या आरोग्याबद्दल माहिती मागितल्यावर त्यांना परत कॉल केला जाईल.
विचारले जाणारे प्रश्न आरोग्य सेतु ॲप बरोबर संरेखित केले असून दिलेल्या प्रतिसादाच्या आधारे नागरिकांना त्यांच्या आरोग्याची स्थिती दर्शविणारा एसएमएस आणि त्याच्या आरोग्यासाठी अधिक सूचना देखील दिल्या जातील.
मोबाईल अॅप्लिकेशन प्रमाणेच 11 प्रादेशिक भाषांमध्ये ही सेवा उपलब्ध आहे. नागरिकाने पुरविलेली माहिती आरोग्य सेतु डेटाबेसचा भाग बनविली जाईल आणि नागरिकांना त्यांची सुरक्षा सुनिश्चित करण्यासाठी घेण्यात येणाऱ्या उपाययोजनांबाबत नागरिकांना माहिती पाठविली जाईल.
कोविड -19 संबंधित तांत्रिक मुद्यांविषयी, मार्गदर्शक तत्त्वे आणि सल्ले-सूचनांविषयी सर्व प्रमाणित आणि अद्ययावत माहितीसाठी कृपया https://www.mohfw.gov.in/.येथे नियमितपणे भेट द्या.
कोविड-19 संबंधित तांत्रिक प्रश्न technicalquery.covid19[at]gov[dot]inवर आणि इतर प्रश्न ncov2019[at]gov[dot]in वर आणि @CovidIndiaSeva येथे ट्विट करून विचारले जाऊ शकतात.
कोविड -19 संबधित काही प्रश्न असल्यास कृपया आरोग्य व कुटुंब कल्याण मंत्रालयाशी + 91-11-23978046 किंवा 1075  वर संपर्क साधा. कोविड-19 संबधित राज्ये / केंद्रशासित प्रदेशांच्या हेल्पलाइन क्रमांकाची यादी देखील उपलब्ध आहे.
https://www.mohfw.gov.in/pdf/coronvavirushelplinenumber.pdf
G.Chippalkatti/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 264
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2020-21 मधील एमएसपी व्यवहार
धान खरेदीला गती मिळाली असून गेल्या वर्षीच्या तुलनेत 23% वाढ
नवी दिल्ली, 25 ऑक्टोबर 2020
मागील हंगामांप्रमाणेच चालू खरीप विपणन हंगामातही सरकारने सध्याच्या किमान आधारभूत किंमत योजनांनुसार शेतकऱ्यांकडून खरीप 2020-21 पिकांची त्यांच्या एमएसपी दराने खरेदी करणे सुरू ठेवले आहे.
मागील वर्षाच्या 117.55 लाख मेट्रिक टन खरेदीच्या तुलनेत 24.10.2020 पर्यंत 144.59 लाख मेट्रिक टन खरेदीसह पंजाब, हरियाणा, उत्तर प्रदेश, तामिळनाडू , उत्तराखंड, चंदीगड , जम्मू-काश्मीर व केरळ या राज्ये आणि केंद्रशासित प्रदेशात खरीप 2020-21साठी धान खरेदीने वेग घेतला आहे. मागील वर्षाच्या तुलनेत ही वाढ 23 टक्के आहे. एकूण 144.59 लाख मेट्रिक टन खरेदीपैकी एकट्या पंजाबने 95.20 लाख मे.टन.चे योगदान दिले असून ते एकूण खरेदीच्या 65.84 % आहे.
सुमारे 12.41 लाख शेतकऱ्यांना सध्या सुरू असलेल्या केएमएस खरेदीचा लाभ मिळाला आहे, ज्याचे एमएसपी मूल्य. 18880 रुपये प्रति मेट्रिक टन एमएसपी दराने 27298.77 कोटी रुपये आहे.
तसेच राज्यांकडून मिळालेल्या प्रस्तावाच्या आधारे मूल्य समर्थन योजनेंतर्गत तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तर प्रदेश, ओदिशा, राजस्थान, आंध्र प्रदेश या राज्यांसाठी खरीप विपणन हंगाम 2020 च्या 45.10 लाख मेट्रिक टन डाळी व तेलबिया खरेदीला मान्यता देण्यात आली. आंध्र प्रदेश, कर्नाटक, तामिळनाडू आणि केरळ राज्यांसाठी 1.23 एलएमटी खोबऱ्याच्या  खरेदीला मंजुरी देण्यात आली. इतर राज्ये / केंद्रशासित प्रदेशांकडून पीएसएस अंतर्गत डाळी, तेलबिया आणि खोबरे खरेदीचे प्रस्ताव प्राप्त झाल्यावर मान्यताही देण्यात येईल जेणेकरून या पिकांच्या एफएक्यू ग्रेडची खरेदी 2020-21 वर्षासाठी अधिसूचित एमएसपीनुसार करता येईल. जर अधिसूचित कापणीच्या कालावधीत बाजार दर एमएसपीपेक्षा कमी असल्यास केंद्रीय नोडल संस्था राज्य नामांकित खरेदी एजन्सीमार्फत खरेदी केली जाईल.
24.10.2020 पर्यंत सरकारने आपल्या नोडल एजन्सीमार्फत मूग आणि उडीदची 6.43 कोटी रुपये एमएसपी मूल्याची 894.54 मे.टन खरेदी केली असून तमिळनाडू, महाराष्ट्र आणि हरियाणामधील 871 शेतकऱ्यांना लाभ झाला आहे. त्याचप्रमाणे 5089 मे टन खोबरे  चे एमएसपी मूल्य 52.40 कोटी रुपये असून कर्नाटक आणि तामिळनाडूमधील 3961 शेतकऱ्यांना फायदा झाला आहे. खोबरे आणि उडदाच्या संदर्भात बहुतांश प्रमुख उत्पादक राज्यांमध्ये दर एमएसपीपेक्षा अधिक आहे. खरीप डाळी व तेलबियांच्या आवकानुसार संबंधित राज्यांनी ठरविलेल्या तारखेपासून संबंधित राज्य / केंद्रशासित प्रदेश सरकार खरेदी सुरू करण्यासाठी आवश्यक व्यवस्था करत आहेत.
एमएसपीअंतर्गत कापूस खरेदीचे काम पंजाब, हरियाणा, राजस्थान आणि मध्य प्रदेशात सुरळीत सुरू आहे. 24.10.2020 पर्यंत 104790.17 लाख रुपये किंमतीची 353252 कापूस गाठी खरेदी केली गेली असून त्याचा फायदा 68419 शेतकऱ्यांना झाला आहे.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
अणुऊर्जा विभाग
देशात दहा अणुभट्ट्या उभारण्यासाठी मोठ्या प्रमाणात मंजुरी दिल्याची माहिती आज केंद्र सरकारने दिली
नवी दिल्ली, 5 एप्रिल 2023
नासा अर्थात राष्ट्रीय विमानोड्डाण तंत्रज्ञान आणि अवकाश प्रशासन विषयक संस्था आणि इस्रो अर्थात भारतीय अवकाश संशोधन संघटना यांनी संयुक्तपणे निसार  नामक भूविज्ञान उपग्रहाची निर्मिती केली आहे अशी माहिती केंद्रीय विज्ञान आणि तंत्रज्ञान राज्यमंत्री , भूविज्ञान राज्यमंत्री , पंतप्रधान कार्यालयातील तसेच कार्मिक, सार्वजनिक तक्रार निवारण, निवृत्तीवेतन आणि अणुउर्जा तसेच अवकाश विभागाचे राज्यमंत्री डॉ.जितेंद्र सिंह यांनी आज राज्यसभेत उपस्थित सदस्यांना दिली.
देशभरात दहा अणुभट्ट्यांची उभारणी करण्यासाठी मोठ्या प्रमाणात मंजुरी दिली आहे अशी माहिती आज केंद्र सरकारने दिली.
लोकसभेत पटलावर ठेवलेल्या निवेदनाद्वारे केंद्रीय विज्ञान आणि तंत्रज्ञान राज्यमंत्री , भूविज्ञान राज्यमंत्री , पंतप्रधान कार्यालयातील तसेच कार्मिक, सार्वजनिक तक्रार निवारण, निवृत्तीवेतन आणि अणुउर्जा तसेच अवकाश विभागाचे राज्यमंत्री डॉ.जितेंद्र सिंह यांनी आज सांगितले की सरकारने अणुभट्ट्या उभारण्याच्या कामासाठी सार्वजनिक क्षेत्रातील उपक्रमांची मदत घेतली आहे किंवा काही ठिकाणी हे काम केवळ विशेष सरकारी संस्थांच्या मार्फत करून घेतले जाणार आहे.
सरकारने देशात प्रत्येकी 700 मेगावॉट क्षमतेच्या दहा प्रेशराईज्ड हेवी वॉटर अणुभट्ट्या उभारण्यासाठीच्या प्रशासकीय परवानग्या आणि आर्थिक मान्यता दिल्या आहेत. यासंदर्भातील तपशील खालील तक्त्यात दिला आहे:
|
|
State
|
|
Location
|
|
Project
|
|
Capacity 
|
|
Karnataka
|
|
Kaiga
|
|
Kaiga-5&6
|
|
2 X 700
|
|
Haryana
|
|
Gorakhpur
|
|
GHAVP– 3&4
|
|
2 X 700
|
|
Madhya Pradesh
|
|
Chutka
|
|
Chutka-1&2
|
|
2 X 700
|
|
Rajasthan
|
|
Mahi Banswara
|
|
Mahi Banswara-1&2
|
|
2 X 700
|
|
Mahi Banswara-3&4
|
|
2 X 700
अणुउर्जा प्रकल्पांच्या उभारणीसाठी एनपीसीआयएल अर्थात भारतीय अणुउर्जा महामंडळ आणि सार्वजनिक क्षेत्रातील उपक्रम यांच्या सहभागातून निर्मित संयुक्त उपक्रमांची मदत घेता यावी यासाठी केंद्र सरकारने वर्ष 2015 मध्ये अणुउर्जा कायद्यात सुधारणा केली आहे.
या अणुभट्ट्यांची उभारणी वर्ष 2031 पर्यंत उत्तरोत्तर अधिक वेगवान पद्धतीने करण्याचे नियोजित केले असून यासाठी 1,05,000 कोटी रुपयांचा खर्च अपेक्षित आहे.S.Patil/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115
पंतप्रधान कार्यालय
एससीओ शिखर परिषदेत सहभागी होण्यासाठी पंतप्रधानांचे समरकंद येथे आगमन
नवी दिल्ली 16 सप्टेंबर 2022
उझबेकिस्तानचे राष्ट्रपती महामहीम शौकत मिर्झीयोयेव्ह यांनी दिलेल्या आमंत्रणावरून, एससीओ अर्थात शांघाय सहकार्य संघटनेतील सदस्य देशांच्या राष्ट्राध्यक्ष मंडळाच्या 22 व्या बैठकीला उपस्थित राहण्यासाठी, पंतप्रधान नरेंद्र मोदी यांचे काल उझबेकिस्तानमधील समरकंद येथे आगमन झाले.
पंतप्रधान मोदी यांचे समरकंद येथे आगमन झाल्यानंतर उझबेकिस्तानचे पंतप्रधान महामहिम अब्दुल्ला अरिपोव्ह यांनी त्यांचे सहर्ष स्वागत केले. समरकंद प्रदेशाचे राज्यपाल, उझबेकिस्तान सरकारमधील अनेक मंत्री आणि इतर वरिष्ठ अधिकारी देखील यावेळी पंतप्रधानांचे स्वागत करण्यासाठी विमानतळावर उपस्थित होते.
आज 16 सप्टेंबर 2022 रोजी सकाळी पंतप्रधान मोदी एससीओ शिखर परिषदेत सहभागी होतील तसेच ते यावेळी उझबेकिस्तानचे राष्ट्रपती आणि या परिषदेला उपस्थित असलेले इतर काही प्रमुख नेते यांच्यासमवेत द्विपक्षीय बैठकीत सहभागी होऊन चर्चा करणार आहेत.
रस्ते वाहतूक आणि महामार्ग मंत्रालय
देशात 2070 सालापर्यंत शून्य कार्बन उत्सर्जनाचे पंतप्रधानांचे ध्येय साध्य करण्यासाठी बांधकाम क्षेत्रात हरित उपक्रम राबवले जातील - नितीन गडकरी
नवी दिल्ली, 28 सप्टेंबर 2023
देशात 2070 सालापर्यंत शून्य कार्बन उत्सर्जनाचे पंतप्रधानांचे ध्येय साध्य करण्यासाठी बांधकाम क्षेत्रात हरित उपक्रम राबवले जातील, असे केंद्रीय रस्ते वाहतूक आणि महामार्ग मंत्री नितीन गडकरी यांनी सांगितले.
देश स्वच्छ आणि कचरामुक्त करण्यासाठी पंतप्रधानांच्या नेतृत्वाखाली सर्वप्रकारची पावले उचलली जातील, असे त्यांनी आज नवी दिल्लीत घेतलेल्या पत्रकार परिषदेत सांगितले. सध्या सुरू असलेल्या 'स्वच्छता ही सेवा' पंधरवड्यामध्ये राष्ट्रीय महामार्ग, रस्त्यालगतच्या सुविधा, ढाबे, पथकर नाके यासह 13000 ठिकाणी अनेक उपक्रमांचे नियोजन करण्यात आले आहे आणि जवळपास 7000 ठिकाणी स्वच्छतेचे काम पूर्ण झाले आहे, अशी माहिती त्यांनी दिली.
दररोज निर्माण होणाऱ्या घनकचऱ्याची विल्हेवाट लावणे हे देशाच्या शहरी भागात भेडसावणारे मोठे पर्यावरणीय आव्हान आहे, असे गडकरी म्हणाले. सुमारे 10000 हेक्टर जमीन उकिरड्यांनी व्यापली आहे, असे सांगत, महामार्ग बांधणीत शहरी घनकचऱ्याचा वापर करण्याच्या उपायांवर मंत्रालय काम करत आहे, असे त्यांनी सांगितले. तंत्रज्ञान आणि दूरदर्शी नेतृत्वामुळे कचऱ्यापासून संपत्ती निर्माण करणे शक्य असल्याचे ते म्हणाले.
देशातील पर्यायी जैव इंधनाबाबत बोलताना गडकरी म्हणाले की ते इथेनॉल अर्थव्यवस्था निर्माण करण्याचे जोरदार पुरस्कर्ते आहेत आणि कृषी विकासाचा 6% दर गाठण्याला चालना देण्यासाठी मोठ्या प्रमाणावर इथेनॉल उत्पादन घेण्यावर भर देत आहेत. इथेनॉल अर्थव्यवस्था 2 लाख कोटी रुपये करण्याचे उद्दिष्ट आहे. जगातील पहिले बीएस-6 कॉम्प्लायंट फ्लेक्स फ्युएल स्ट्राँग हायब्रीड वाहन दिल्लीत सुरु केले जाईल, फ्लेक्स इंजिन 100% इथेनॉलवर चालतील आणि अर्थव्यवस्थेसाठी होणारी बचत 1 लाख कोटींच्या पुढे जाईल, असे गडकरी यांनी सांगितले. पानिपतमधील आयओसीएल संयंत्र तांदळाच्या पेंढ्यासारख्या शेतीतील कचऱ्याचे रूपांतर इथेनॉल आणि जैव बिट्युमेनमध्ये करते, असे ते म्हणाले.
जैव-इथेनॉल उत्पादन तंत्रज्ञानातील प्रगतीचा विचार केला तर 1 टन तांदूळ अंदाजे 400 ते 450 लिटर इथेनॉल उत्पादित करू शकतो. हे शाश्वत आणि ऊर्जा स्वातंत्र्याच्या दिशेने महत्त्वपूर्ण प्रगतीचे प्रतीक आहे, असे ते म्हणाले.
भविष्यात भारतात 5% इथेनॉल मिश्रण वाढवण्याच्या संभाव्य योजनांसह 1% शाश्वत विमान इंधन वापरण्याचे आदेश 2025 पर्यंत देण्यात येतील.
इंडियन ऑइल पानिपतमध्ये 87,000 टन शाश्वत विमान इंधनाचे उत्पादन करण्याची क्षमता असलेले संयंत्र स्थापन करत आहे, असे गडकरी यांनी सांगितले.
भारतात दूरसंचार क्षेत्रात सुमारे 6 लाख मोबाइल टॉवर्स कार्यरत आहेत. पारंपरिकपणे, हे टॉवर्स विजेसाठी डिझेलवर चालणाऱ्या जनित्र संचावर अवलंबून आहेत. एका टॉवरला वर्षाला सुमारे 8,000 लीटर डिझेल लागते, असे गडकरी यांनी सांगितले.
यामुळे एकूण 25,000 कोटी रुपये किंमतीच्या 250 कोटी लिटर डिझेलचा दरवर्षी प्रचंड वापर होतो. या जनित्र संचांसाठी इंधन म्हणून इथेनॉलचे मिश्रण डिझेलला एक शाश्वत पर्याय देते आणि याआधीच 100% इथेनॉलवर चालणारा जनित्र संच विकसित करण्यात आला आहे, असे गडकरी यांनी सांगितले. आगामी काळात केवळ इथेनॉल आधारित जनित्र चालवण्यासाठी जेनसेट उद्योगाला पाठबळ देत असल्याचे ते म्हणाले.
हायड्रोजन हे भविष्यासाठीचे इंधन आहे आणि याद्वारे भारत ऊर्जेचा निव्वळ निर्यातदार बनू शकतो, असा विश्वास गडकरी यांनी व्यक्त केला.M.Pange/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 41
पंतप्रधान कार्यालय
राजस्थानातील नाथद्वारा येथील श्रीनाथजी मंदिरात पंतप्रधानांनी केली पूजा
नवी दिल्ली, 10 मे 2023
पंतप्रधान नरेंद्र मोदी यांनी आज राजस्थानमधील नाथद्वारा येथील श्रीनाथजी मंदिरात जाऊन दर्शन घेतले आणि पूजा केली.त्यांनी मंदिरातील पुजाऱ्यांशी संवाद साधला.
पंतप्रधानांनी ट्विट केले
"नाथद्वारा येथे भगवान श्रीनाथजी यांचे दर्शन आणि आशीर्वाद घेण्याचे भाग्य लाभले. देशवासियांसाठी उत्तम आरोग्य आणि त्यांच्या कल्याणासाठी प्रार्थना केली."
S.Patil/S.Kakade/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
उपराष्ट्रपती कार्यालय
भविष्यात कोणत्याही महामारीविरोधात लढा देण्यासाठी संरक्षण संशोधन आणि विकास संस्थेच्या वैज्ञानिकांनी संशोधनाला गती देण्याचे उपराष्ट्रपतींनी केले आवाहन
डीआयपीएएएस मधले संशोधक आणि आघाडीच्या कर्मचाऱ्यांशी उपराष्ट्रपतींनी साधला संवाद
नवी दिल्ली, 30 ऑगस्ट 2021
कोविड–19 महामारी विरोधातल्या लढ्यात, डीआयपीएएएस अर्थात संरक्षण शरीरशास्त्र आणि उपयोजित विज्ञान संस्थेच्या वैज्ञानिक आणि आघाडीच्या कर्मचाऱ्यांनी दिलेल्या योगदानाची उपराष्ट्रपती एम वेंकय्या नायडू यांनी प्रशंसा केली आहे.भविष्यात अशा महामारीविरोधात प्रभावी लढा देण्यासाठी संशोधनाला वेग देण्याचे आवाहन त्यांनी केले आहे. डीआयपीएएएस ही डीआरडीओ अर्थात संरक्षण संशोधन आणि विकास संस्थेची प्रयोगशाळा आहे.
डीआयपीएएएस मधले सुमारे 25 वैज्ञानिक आणि तंत्रज्ञ यांना उपराष्ट्रपतींनी आपल्या निवासस्थानी आमंत्रित केले होते. डीआरडीओचे अध्यक्ष डॉ जी. सतीश रेड्डी त्यांच्यासमवेत होते.
या महामारीने आरोग्य विषयक अभूतपूर्व अशा समस्या निर्माण केल्या असून जगभरात,लोकांच्या जीवनावर आणि उपजीविकेवरही मोठा परिणाम केला आहे. या परिस्थितीवर मात करण्यासाठी आणि कोविड-19 वरचे उपचार आणि व्यवस्थापन यासाठी विविध स्वदेशी उत्पादने विकसित केल्याबद्दल त्यांनी या संस्थेची आणि डीआरडीओच्या इतर प्रयोगशाळांची प्रशंसा केली. SARS-CoV-2, हा नवा उत्परिवर्तित विषाणू आढळल्याच्या पार्श्वभूमीवर भविष्यातला धोका लक्षात घेऊन त्यावर मात करण्यासाठी दक्ष राहणे महत्वाचे असल्याचे ते म्हणाले.
कोविड-19 वरचे उपचार आणि व्यवस्थापन यासाठी डीआरडीओच्या प्रयोगशाळांनी विकसित केलेली विविध उत्पादने आणि उपकरणे याबद्दल डॉ सतीश रेड्डी यांनी उपराष्ट्रपतींना माहिती दिली. वैज्ञानिक आणि तंत्रज्ञाना आमंत्रित करून संवाद साधल्याबद्दल त्यांनी उपराष्ट्रपतींचे आभार मानले.
डीआयपीएएएसचे संचालक डॉ राजीव वर्ष्णेय यावेळी उपस्थित होते.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
माहिती आणि प्रसारण मंत्रालय
इफ्फी हा अत्यंत महत्वाचा सामाजिक आणि सांस्कृतिक महोत्सव: केंद्रीय मंत्री प्रकाश जावडेकर
भारतीय आंतरराष्ट्रीय चित्रपट महोत्सव- इफ्फी 2021 हा अत्यंत महत्वाचा सांस्कृतिक तसेच सामाजिक उत्सवही आहे, असे मत केंद्रीय माहिती आणि प्रसारणमंत्री प्रकाश जावडेकर यांनी व्यक्त केले आहे. गोव्यात उद्यापासून इफ्फीची सुरुवात होणार आहे.
“कोविड-19 महामारीचे संकट असतांनाही इफ्फीमध्ये जगभरातून 200 पेक्षा जास्त चित्रपटांच्या प्रवेशिका आल्या. या महोत्सवात अनेकविध विषयांवरील चित्रपट दाखवले जातील आणि रसिकांना उत्तमोत्तम चित्रपटांची पर्वणी अनुभवता येईल. पहिल्यांदाच हा महोत्सव मिश्र म्हणजेच प्रत्यक्ष आणि ऑनलाईन स्वरूपात होत असल्यामुळे अनेकांना ऑनलाईन माध्यमातून महोत्सवात सहभागी होता येईल,” असं जावडेकर यांनी प्रसारमाध्यमांशी बोलतांना सांगितले.
सर्व चित्रपट पणजी आणि आसपासच्या सात चित्रपट गृहांमध्ये दाखवले जातील तसेच कोविड प्रतिबंध विषयक सर्व प्रोटोकॉलचे पूर्ण पालन केले जाईल अशी माहितीही त्यांनी दिली. आलेल्या प्रवेशीकांमधून चित्रपटांची निवड करण्याचं अवघड काम ज्युरींनी उत्तमरित्या केलं असंही जावडेकर म्हणाले.
चित्रपट रसिकांनी प्रत्यक्ष येऊन या महोत्सवाचा आस्वाद घ्यावा असे आवाहन त्यांनी केले. गोव्यात महोत्सवासाठी येणाऱ्या सर्वांनी कोविड प्रतिबंधक नियमांचे पालन करावे असेही ते म्हणाले.
51व्या इफ्फीच्या उद्घाटन सोहळ्याचे थेट प्रक्षेपण डीडी इंडिया आणि डीडी नॅशनल वाहिन्यांवरून केले जाईल अशी माहिती जावडेकर यांनी दिली.
या सोहळ्याचे लाइव्ह स्ट्रीमिंग पत्र सूचना कार्यालयाच्या यु ट्यूब चॅनेलवरून केले जाईल.
लिंक: https://www.youtube.com/pibindia
Jaydevi PS/R.Aghor/P.Kor
अंतराळ विभाग
भारताचा दळणवळण उपग्रह जीसॅट-30 चे यशस्वी प्रक्षेपण
नवी दिल्ली, 17 जानेवारी 2020
भारताच्या जीसॅट-30 या दळणवळण उपग्रहाचे फ्रेंच गयाना इथून आज यशस्वी प्रक्षेपण झाले. एरियन 5 व्हीए251 प्रक्षेपण यानातून जीसॅट-30 बरोबरच युटेलसॅट कनेक्ट या उपग्रहाचेही प्रक्षेपण करण्यात आले.
प्रक्षेपणानंतर 38 मिनिटे आणि 25 सेकंदानी जीसॅट-30 हा उपग्रह, उपग्रह यानापासून अलग झाला. त्यानंतर लगेचच इस्रो अर्थात भारतीय अंतराळ संशोधन संस्थेच्या कर्नाटकमधल्या हसन इथल्या मास्टर कंट्रोल फॅसिलिटीने त्याचे नियंत्रण घेतले. 3357 किलोग्रॅम वजनाचा हा उपग्रह कक्षेतल्या काही उपग्रहांच्या कार्यात्मक सेवांना अखंडता पुरवणार आहे. इनसॅट-4A ची जागा जीसॅट-30 घेणार आहे. हा उपग्रह भारताला दळणवळण सेवा पुरवणार असून आखाती देशांसह मोठ्या प्रमाणात आशियाई देश आणि ऑस्ट्रेलियाही या उपग्रहाच्या कक्षेत येत असल्याची माहिती इस्रोचे अध्यक्ष डॉ. के. सिवान यांनी दिली. हा उपग्रह डीटीएच टेलीव्हिजन सेवा, एटीएम, स्टॉक एक्स्चेंज, टेलिव्हिजन अपलिंकिंग, टेलीपोर्ट सेवा आणि डीएसएनजी, ई-गव्हर्नन्स ॲप्लिकेशन यासाठी व्हीसॅट कनेक्टिव्हिटी पुरवणार आहे. टेलीकम्युनिकेशन ॲप्लिकेशनसाठी मोठ्या प्रमाणातल्या डाटा ट्रान्स्फरसाठीही हा उपग्रह मोलाचा ठरणार आहे.
सर्व इन ऑर्बिट चाचण्या यशस्वीरित्या पूर्ण झाल्यानंतर हा उपग्रह कार्यान्वित होणार आहे.
M.Chopade/N.Chitale/P.Malandkar
(Visitor Counter : 423
विज्ञान आणि तंत्रज्ञान मंत्रालय
सागरी सुरक्षा आणि वैज्ञानिक अन्वेषणाचा अनोखा संगम: सीएसआयआर-एनआयओची भारतीय तटरक्षक दलाप्रती कृतज्ञता
गोवा, 23 ऑगस्ट 2023
सीएसआयआर-राष्ट्रीय समुद्र विज्ञान संस्था , गोवा यांनी 22 ऑगस्ट रोजी सागरी सुरक्षा कर्मचारी आणि वैज्ञानिक शोधक यांना एकत्रित आणून संवादाचे आयोजन केले होते. जुलै 2023 मध्ये एसएसडी -087 मोहिमेदरम्यान एनआयओचे संशोधन जहाज आरव्ही सिंधू साधनेची सुरक्षा सुनिश्चित करण्यात महत्त्वपूर्ण भूमिका बजावल्याबद्दल भारतीय तटरक्षक दलाचा  सन्मान करण्यासाठी आयोजित केलेल्या या कार्यक्रमात समुद्रशास्त्रज्ञ आणि सागरी संरक्षक यांचा अनोखा संगम दिसून आला.
जुलै महिन्यात एसएसडी -087 मोहिमेदरम्यान आर व्ही सिंधू साधना या संशोधन नौकेची सुरक्षा सुनिश्चित करण्यासाठी आयसीजीने बजावलेल्या महत्त्वपूर्ण भूमिकेबद्दल कृतज्ञता व्यक्त करणे आणि हे या कार्यक्रमाचे उद्दीष्ट होते. एनआयओच्या संचालकांनी आयसीजीएस "सुजीत"च्या कमांडिंग ऑफिसर आणि क्रू मेंबर्सचे स्वागत करून कार्यक्रमाची सुरुवात केली.
या कार्यक्रमाचा केंद्रबिंदू एक संवाद सत्र होता, ज्या दरम्यान वैज्ञानिक संशोधकांनी ब्लू इकॉनॉमी पुढे नेण्यासाठी आलेले त्यांचे उल्लेखनीय अनुभव आणि आव्हाने यावर विचारांचे आदान प्रदान केले. वैज्ञानिक समुदाय आणि तटरक्षक दल यांच्यातील ज्ञानाची ही देवाणघेवाण सागरी क्षेत्रात भारताच्या समृद्धीला बळकटी देण्यात महत्त्वाची भूमिका बजावते. या कार्यक्रमात सीएसआयआर-एनआयओ आणि भारतीय तटरक्षक दल यांच्यातील समन्वयाचे दर्शन घडवले गेले आणि भारताच्या सागरी हितसंबंधांचे रक्षण करण्यासाठी आणि आर्थिक विकासाला चालना देण्यासाठी सहकार्याच्या महत्त्वपूर्ण भूमिकेवर भर देण्यात आला.
भारतीय तटरक्षक दलाने धाडसी बचाव कार्यादरम्यान केलेल्या तत्पर आणि कार्यक्षम प्रतिसादामुळे 36 जणांचे प्राण तर वाचलेच, शिवाय संभाव्य पर्यावरणीय आपत्ती टळली. 26 जुलै रोजी सीएसआयआर-नॅशनल इन्स्टिट्यूट ऑफ ओशनोग्राफीच्या मालकीचे 'सिंधू साधना' हे संशोधन जहाज संकटात सापडले होते आणि आठ शास्त्रज्ञ आणि एकूण 36 जणांच्या क्रूला घेऊन कारवारच्या दिशेने धोकादायकरित्या जहाजाचा प्रवास होत होता, तटरक्षक दलाने यशस्विरीत्या या जहाजाला वाचवून संभाव्य हानी टाळली.
PIB Panaji/S.Thakur/P.Malandkar
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 65
संरक्षण मंत्रालय
आयएनएस सुनयना सेशेल्स येथील संयुक्त सागरी दलाच्या सरावात सहभागी
नवी दिल्ली, 28 सप्टेंबर 2022
आयएनएस सुनयना ही भारतीय युद्धनौका दिनांक 24 ते 27 सप्टेबर या कालावधीत सेशेल्स येथे संयुक्त सागरी दलांच्या  दक्षिण क्षेत्र सुसज्जता मोहिमेने  आयोजित केलेल्या क्षमता विकसित करण्याच्या सरावात सहभागी झाली होती.
अमेरिकेचे व्हाइस ऍडमिरल ब्रॅड कूपर यांनी या संयुक्त सागरी सरावाच्यावेळी भारतीय नौदलाचे स्वागत केले.भारतीय नौदलाच्या युद्धनौकेची अशाप्रकारच्या संयुक्त सागरी सरावात सहभागी होण्याची ही पहिलीच वेळ आहे.
सहभागी देशांच्या प्रतिनिधींच्या चर्चासत्रांत भारतीय नौदलातर्फे सागरी क्षेत्रातील जागरूकता या विषयावर प्रशिक्षण व्याख्यान आयोजित केले होते.सेशेल्स स्पेशल फोर्सेसच्या नेतृत्वाअंतर्गत भारतीय नौदल समूहाच्या सहभागासह एचएमएस माॅन्ट्रोझ  या जहाजाच्या शोधभेटीचे आणि ती ताब्यात घेण्यासाठी करण्यात येणाऱ्या कारवाई संदर्भातील थेट प्रात्यक्षिक देखील यावेळी आयोजित करण्यात आले होते.
सेशेल्स प्रजासत्ताकचे माननीय अध्यक्ष श्री वावेल रामकलावान आणि सीएमएच्या सदस्य देशांतील वरिष्ठ अधिकाऱ्यांसह अनेक प्रतिष्ठित मान्यवरांसमोर प्रात्यक्षिकाचे सादरीकरण झाले पाहिले.या संयुक्त सरावात भारतीय नौदलाच्या सहभागाची खूप प्रशंसा करण्यात आले.G.Chippalkatti/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
वस्त्रोद्योग मंत्रालय
वर्ष 2021-22 मध्ये वस्त्रनिर्यातीत 44 दशलक्ष डॉलर्सचे उद्दिष्ट गाठणे आवश्यक : केद्रीय मंत्री पियुष गोयल
“आपण वर्ष 2021-22 मध्ये वस्त्रनिर्यातीत 44 दशलक्ष डॉलर्सचे उद्दिष्ट गाठायला हवे” असे प्रतिपादन केंद्रीय वाणिज्य आणि उद्योग, वस्त्रोद्योग, ग्राहक व्यवहार आणि सार्वजनिक वितरण मंत्री पियुष गोयल यांनी केले. ते भारतीय वस्त्रोद्योगातील आघाडीच्या उद्योजकांशी संवाद साधत होते.
उद्योगांना आपले उद्दिष्ट गाठण्यासाठी आवश्यक असणाऱ्या गरजांवर विचार करण्यासाठी सरकार सदैव तयार असल्याचे त्यांनी सांगितले. जे उद्योग अनुदानावर अवलंबून नाहीत त्यांची भरभराट होते असे ते म्हणाले.
वस्त्रोद्योगासाठी PLI म्हणजेच उत्पादनाधारित प्रोत्साहन योजना आणि मित्रा पर्कस योजना यांचा या उद्योगाला मोठा लाभ होईल असेही गोयल पुढे म्हणाले.
निर्यातदारांनी आपले प्रयत्न, कौशल्य आणि क्षमता यांच्या सहाय्याने राष्ट्राच्या अपेक्षा पूर्ण करण्यास सहकार्य केले पाहिजे, असे नमूद करून गोयल यांनी उद्योजकांनी नवनव्या बाजारपेठा शोधाव्यात अशी सूचना केली.
छोट्या निर्यातदारांची काळजी घेउन त्यांना मार्गदर्शन करावे असे आवाहन गोयल यांनी सहभागींना तसेच सर्व संबधितांना केले. नवनव्या स्पर्धात्मक आणि तुलनात्मक लाभ घेण्याच्या दृष्टीने अनुकूल परिसंस्था पुरवण्याचे सरकारचे उद्दिष्ट आहे असेही त्यांनी नमूद केले. सुलभ कायदे, अनुपालनाची बंधने कमी करणे, RoSTCL व RoDTEP सूची यांचा यात अंतर्भाव असल्याचे त्यानी सांगितले.
सध्य़ा विविध देशांशी मुक्त व्यापार करार दृष्टीपथात आहेत. या भावी करारांमुळे उद्योगातील भागीदारीची नविन दालने उघडतील, असे ते म्हणाले.
वस्त्रोद्योगातील उत्पादन आणि निर्यात वाढ यांना चालना देण्यासाठीच्या प्रयत्नांवर चर्चा करण्याच्या उददेशाने महत्वाचे वस्त्रनिर्यातदार, EPCs तसेच बडे उद्योगपती या संवादात सहभागी झाले होते.
उपराष्ट्रपती कार्यालय
जनतेने लोकप्रतिनिधींना आणि सरकारला त्यांच्या कामगिरीवरून निवडावे-उपराष्ट्रपतींनी लोकांना केले आवाहन
उपराष्ट्रपतींनी वायपीओ- इंडिया ग्रेटर चॅप्टरच्या सदस्यांशी दूरदृश्य प्रणाली द्वारे साधला संवाद
नवी दिल्ली, 11 डिसेंबर 2020
भारताचे उपराष्ट्रपती एम व्यंकय्या नायडू यांनी जनतेने लोकप्रतिनिधींना आणि सरकारला त्यांच्या कामगिरीवरून निवडावे, असे आवाहन केले आहे.
विशाखापट्टणम येथील वायपीओ -इंडिया ग्रेटर चॅप्टरच्या सदस्यांशी उपराष्ट्रपतींनी दूरदृश्य प्रणाली द्वारे संवाद साधला त्यावेळी त्यांनी जात, गुन्हेगारी, जमातवाद आणि पैसा यांच्या राजकारणात वाढत चाललेल्या प्रभावाबद्दल चिंता व्यक्त केली आणि पात्रता, व्यवहारातील वागणूक, क्षमता आणि चारित्र्य यांना प्रतिनिधींची निवड करताना प्राधान्य द्यावे, असे आवाहन केले.राजकारणाला जनतेची सेवा करण्याची मोहीम, असे संबोधित त्यांनी दीर्घकालीन विधायक धोरणांऐवजी लोकप्रियतेच्या वाढत चाललेल्या प्रवृत्तीची मदत घेण्याच्या प्रथेबाबत त्यांनी चिंता व्यक्त केली.
संसदेत आणि राज्य विधीमंडळांतून घसरत चाललेल्या वादविवादांच्या मापदंडांबाबतही त्यांनी चिंता व्यक्त केली. ही पातळी सर्वत्र घसरत चालली आहे," असे नायडू म्हणाले.
संसदेतील सदस्यांनी केलेल्या विधायक कामांकडेही म्हणावे तसे लक्ष माध्यम देत नाहीत, संसद करत असलेल्या विधायक कार्याला माध्यमांनी अधिक प्रसिद्धी द्यावी, असे आवाहन त्यांनी केले.
शेतकऱ्यांच्या आंदोलनाविषयी बोलताना उपराष्ट्रपती म्हणाले, की सर्व शंकांचे निरसन विधायक चर्चेद्वारे होऊ शकते.
कठोर परिश्रम करावेत,निष्ठा बाळगाव्यात,आणि जीवनात यशस्वी होण्यासाठी इतरांच्या अनुभवांतून शिकवण घ्यावी, असा सल्ला उपराष्ट्रपतींनी तरुण उद्योग धुरीणांनी दिला. भारताच्या वाटून घेणे आणि काळजी घेणे'  आहे यासारख्या प्राचीन वारशांची आठवण करून देत नायडू यांनी तरुण कार्यकारी अधिकाऱ्यांसाठी समाजाची परतफेड करण्याचे महत्त्व अधोरेखीत केले.
तरुण उद्योजक देशाचे भवितव्य आहेत असे सांगत नायडू म्हणाले की भारतात बुध्दिमत्तेचा अभाव नाही, परंतु त्यांच्यातील प्रतिभा ओळखायला हवी आणि त्यांच्या कौशल्यांत सुधारणा घडवायला हवी. आर्यभट्ट, चरक, सुश्रुत या महान भारतीयांचा उल्लेख करत ते म्हणाले की या भूमीत काही तरी विशेष आहे.
उद्योजक देशाच्या संपतीचे निर्माते आहेत, असे म्हणत उपराष्ट्रपतींनी भारतीय उद्योगांनी कारभारात नैतिक तत्वे स्विकारावीत असेही त्यांनी सांगितले.
एखाद्याच्या जीवनातील मातृभाषेचे महत्त्व विशद करत नायडू म्हणाले की इंग्लिश गरजेची आहे पण एखाद्याने जेवढ्या भाषा शिकता येतील तितक्या भाषा शिकाव्यात, परंतु कधीच मातृभाषेचे विसर पडू देऊ नये.
या ऑनलाईन समारंभाला वायपीओ इंडिया ग्रेटर चॅप्टरचे सदस्य उपस्थित होते. त्यात भारतीय उद्योग जगतातील अनेक मान्यवरही होते.G.Chippalkatti/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104